**Տ Ե Ղ Ե Կ Ա Ն Ք**

**«Հայաստանի Հանրապետության կառավարության և Եվրոպական միության միջև «Հայաստանում ԵՄ-ն նորարարության համար» նախաձեռնություն. Կրթության բարելավում՝ հատկապես գիտության, տեխնոլոգիայի, ճարտարագիտության և մաթեմատիկայի ոլորտներում» (Հատուկ պայմաններ) ֆինանսավորման համաձայնագրի հաստատման նպատակահարմարության մասին**

«Հայաստանի Հանրապետության կառավարության և Եվրոպական միության միջև 2018թ. նոյեմբերի 29-ին և դեկտեմբերի 14-ին ստորագրվել է «Հայաստանում ԵՄ-ն նորարարության համար» նախաձեռնություն. Կրթության բարելավում՝ հատկապես գիտության, տեխնոլոգիայի, ճարտարագիտության և մաթեմատիկայի ոլորտներում» (Հատուկ պայմաններ) ֆինանսավորման համաձայնագիրը (այսուհետ` Համաձայնագիր), որի նպատակն է վերացնել աշխատաշուկայի կարիքների և երկրի կրթական համակարգի արդյունքների միջև անջրպետը, կրթական համակարգում ներդնել կրթական տեխնոլոգիաների առկայություն և դասավանդման ժամանակակից մոտեցումներ և շարունակել զարգացնել մարդկային կապիտալը։

Համաձայնագրով նախատեսված է «ԹՈՒՄՈ»-ի հետ համագործակցությամբ տրամադրել աջակցություն «ԵՄ-ն նորարարության համար. ԹՈՒՄՈ կենտրոն» կենտրոնի ստեղծմանը, որը ԳՏՃՄ (գիտություն, տեխնոլոգիա, ճարտարագիտություն, մաթեմատիկա) ոլորտի ուսանողներին իրենց մասնագիտական ոլորտի վերաբերյալ գործնական փորձառության ձեռքբերման համար հարթակ կտրամադրի։ Ծրագիրը կաջակցի նաև մարզերում ԳՏՃՄ առարկաների դասավանդմանը և ուսուցման գործընթացների ամրապնդմանը։

Համաձայնագրով նախատեսվող Ծրագիրը ֆինանսավորվում է ԵՄ բյուջեից` Եվրոպական հարևանության գործիքի շրջանակներում: Ծրագրի ընդհանուր արժեքը կազմում է 26,125 մլն եվրո:

Համաձայնագրի իրականացման ժամանակահատվածը կազմում է 84 ամիս:

Համաձայնագրի իրականացումը կնպաստի Հայաստանի զարգացման հարցում՝ կրթական համակարգի տարբեր մակարդակներում հատուկ ուշադրություն դարձնելով ԳՏՃՄ կրթության որակին։

 Ելնելով վերոգրյալից` ՀՀ տնտեսական զարգացման և ներդրումների նախարարությունը վերոնշյալ hամաձայնագրի հաստատումը համարում է նպատակահարմար:

ՀՀ ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐԻ

ՊԱՇՏՈՆԱԿԱՏԱՐ` ՏԻԳՐԱՆ ԽԱՉԱՏՐՅԱՆ